[pic] | AZ EURÓPAI KÖZÖSSÉGEK BIZOTTSÁGA |

Brüsszel, 24.10.2007

COM(2007) 674 végleges

2005/0242 (COD)

Módosított javaslat

AZ EURÓPAI PARLAMENT ÉS A TANÁCS IRÁNYELVE

a hajótulajdonosok polgári jogi felelősségéről és az általuk nyújtandó pénzügyi biztosítékokról

(előterjesztő: a Bizottság az EK-Szerződés 250. cikkének (2) bekezdése alapján)

2005/0242 (COD)

Módosított javaslat

AZ EURÓPAI PARLAMENT ÉS A TANÁCS IRÁNYELVE

a hajótulajdonosok polgári jogi felelősségéről és az általuk nyújtandó pénzügyi biztosítékokról

(EGT-vonatkozású szöveg)

1. Az eljárás helyzete

A Bizottság 2005. november 23-án fogadta el a COM(2005)593 végleges – 2005/0037(COD) javaslatot, és azt 2006. január 30-án továbbította az Európai Parlamentnek és a Tanácsnak.

Az Európai Gazdasági és Szociális Bizottság 2006. szeptember 13-én fogadta el véleményét a Bizottság javaslatáról.

A Régiók Bizottság 2006. június 15-én hozta meg véleményét a Bizottság javaslatáról.

Az Európai Parlament 2007. március 29-én első olvasatban 25 módosítást fogadott el.

2. A javaslat célja

A javaslat célja annak biztosítása, hogy a hajótulajdonosok polgári jogi felelőssége és az általuk nyújtandó pénzügyi biztosítékok tekintetében valamennyi tagállamban közös minimumszabályok legyenek érvényben, valamint olyan szabályok meghatározása, amelyek lehetővé teszik a balesetek megelőzését és a károk helyreállítását.

A javaslat célja, hogy átültesse a közösségi jogba a következőket:

- a Nemzetközi Tengerészeti Szervezet (IMO) egyezménye a hajótulajdonosok felelősségének korlátozásáról (1996. évi változat),

- az IMO és a Nemzetközi Munkaügyi Hivatal határozata a tengerészek magára hagyása esetében alkalmazandó pénzügyi biztosíték nyújtásáról.

A javaslat ezenkívül arra irányul, hogy az IMO biztosításról szóló egyik határozata alapján kötelező polgári jogi felelősségbiztosítási rendszert hozzon létre a hajótulajdonosokra vonatkozóan.

3. A módosított javaslat célja

A módosított javaslat célja, hogy az Európai Parlament javaslatai alapján módosítsa az eredeti javaslat egyes pontjait.

4. Az Európai Parlament által elfogadott módosításokkal kapcsolatos megjegyzések

4.1 . A Bizottság által elfogadott módosítások

A Bizottság elfogadja az 1., 2., 3., 4., 9., 10., 11., 12., 13., 14., 15., 16., 17., 19., 20., 22., 24. és a 28. módosítást.

4.2 . A Bizottság által részben, vagy átfogalmazás esetén elfogadott módosítások

Az 5., 21., 23., 26. és a 27. módosítás

- Az 5. módosítás

A módosítás utolsó része leírja a korlátozást kizáró magatartást (olyan magatartás, amely alapján a hajótulajdonos elveszíti a felelősség korlátozására vonatkozó jogát). Az ismertetés azonban nem teljes, következésképpen át kell dolgozni oly módon, hogy az irányelv vonatkozó rendelkezésének egészét tükrözze, azaz ne csupán a 4. cikk (2a) bekezdését (nem menthető hiba), hanem a 4. cikk (3) bekezdését is (súlyos gondatlanságból elkövetett hiba).

Az új (5a) preambulumbekezdés:

„ Az 1996. évi egyezmény valamely szerződő államának lobogója alatt közlekedő hajókat illetően fontos, hogy az 1996. évi egyezményben foglalt felelősségkorlátozásra ne lehessen hivatkozni a tengeri szállításban részt nem vevő károsultakkal szemben olyan esetben, amikor a kárt okozó hajó tulajdonosa nem járt el megfelelő szakértelemmel és tudatában kellett lennie cselekedete vagy mulasztása káros következményeinek. „Azon hajók tekintetében, amelyek nem az 1996. évi egyezmény valamely szerződő államának lobogója alatt közlekednek, fontos, hogy az 1996. évi egyezményben foglalt felelősségkorlátozásra ne lehessen hivatkozni a tengeri szállításban részt nem vevő károsultakkal szemben olyan esetben, amikor a kárt okozó hajó tulajdonosa súlyos gondatlanságot követett el. "

- A 21. módosítás

Az említett módosítás célja az A 930(22) IMO-határozat tartalmának ismertetése. E leírás azonban nem teljes, annak az elmaradt járandóságok kifizetésére is ki kell térnie.

6. cikk, első albekezdés

„Minden tagállam megteszi a szükséges intézkedéseket annak biztosítása érdekében, hogy minden lobogója alatt hajózó hajó tulajdonosa nyújtson pénzügyi garanciát az adott hajón alkalmazott vagy szerződtetett tengerészek magára hagyása esetében az A 930(22) IMO-határozattal összhangban a tengerészek érdekeinek védelme céljából, ami lehetővé teszi fedezve a szállás, az egészségügyi ellátás és a visszafogadás költségei t nek fedezését, valamint az elmaradt járandóságok kifizetését.”

- A 23., 26., és a 27. módosítás:

E három módosítás a pénzügyi biztosítékról szóló igazolások kezeléséért felelős közösségi hivatal létrehozására vonatkozik.

A pénzügyi biztosítékról szóló igazolások kezelésének európai szintű központosítása indokoltnak tűnhet egyrészt a tagállamok terheinek könnyítése, másrészt az eljárások összeegyeztethetőségének biztosítása érdekében. Egy ilyen hivatal létrehozása azonban igazgatási és pénzügyi következményekkel jár, amelyeket fel kell mérni. A Bizottság ezért részletesebben kívánja megvizsgálni ezt a kezdeményezést.

Ebben az összefüggésben egyik lehetőség az lehetne, hogy egy új hivatal létrehozása helyett e feladatokat az Európai Tengerbiztonsági Ügynökségre kellene rábízni, megvizsgálva, hogy e lépés milyen intézményi és pénzügyi következményekkel járna az Ügynökségre nézve.

Az új preambulumbekezdés:

„A pénzügyi biztosítékról szóló igazolások kezelését a jövőben célszerű lehet európai szinten központosítani. E feladat ellátására az Európai Tengerbiztonsági Ügynökséget lehetne felkérni. Előzőleg azonban pontosan meg kell vizsgálni, hogy e lépés milyen intézményi és pénzügyi következményekkel járna az Ügynökségre nézve.”

4.3. A Bizottság által el nem fogadott módosítások

A Bizottság nem tudja elfogadni a 7. és a 25. módosítást.

5. Módosított javaslat

Tekintettel az Európai Közösséget létrehozó szerződés 250. cikk 2. bekezdésére a Bizottság a fentiek szerint módosítja javaslatát.